
Najsrdačnije = zahvaljujem = gospodi Nancy Arrowsmitl, 
predsjednici austrijskog Udruženja za zaštitu starih sorata 
biljnih kultura - ARCHE NOACH na svesrdnoj pomoći pri 
izboru literature, prema kojoj je nastala i ova brošura - 
priručnik. Ugodna mi je dužnost zahvaliti znanstvenicima 
Agronomskog fakulteta, Sveučilišta u Zagrebu Prof. dr. Ivanu 
Kolaku na pozitivnoj ocjeni ove skromne knjižice, a osobito 
dr Josipu  Borošiću koji me opravdano opomenuo na 
nedosljednost i nedovoljnu preciznost u pojedinim dijelovima 
teksta. 

UVOD 


Godine 1975. Kent i Diane Whealy osnovali su, 

u SAD-u, udruženje pod nazivom SEED SAVERS 
EXCHANGE. Osnovna je zadaća udruženja bila spasiti stare, 
drevne sorte biljnih kultura od potpunog nestajanja. 

Nasilnim 1 vrlo temeljitim zatiranjem tradicijskog načina života 
američkih Indijanaca 1 preplavljivanjem tržišta komercijalnim _ 
bubridima, počelo je nestajati vjekovima staro, neizmjerno 
Prastanovnici Amerike u izoliranim su, ruralnim i etničkim 
enklavama stoljećima sami uzgajali biljke 1 sakupljali sjemenke. 
O tome im je, neposredno, ovisio opstanak. Čuvali su 
sjemenke 1 predavali ih, kao najveću dragocjenost, sljedećim 
generacijama. Svaka nova generacija neprestano je 
selekcioniranjem (odabiranjem) poboljšavala određena, željena 
svojstva kultiviranih biljaka (veći I ukusniji plodovi, ranije ili 
kasnije sazrijevanje ploda, biljke otpornije na bolesti, sušu, 
mraz...) 

Tijekom višestoljetnog strpljivog rada svaka je izolirana 
Zajednica razvila vlastite, na lokalne klimatske prilike i uvjete 
tla optimalno razvijene biljke... 

Isti se takav rad odvijao u svim drevnim domorodačkim 
plemenima i starim civilizacijama čitavoga svijeta, u Americi, 
Aziji, Furopi, Africi, Australiji... 

Tako je bilo I na području Hrvatske, u svakome hrvatskom 
selu... Za žitarice, povrće, voće, meso... kojima se danas 
hranimo možemo zahvaliti ustrajnom 1 strpljivom radu maših 
drevnih predaka... 


Industrijska je revolucija dijelu čovječanstva olakšala životne 
uvjete i dovela stanovništvo (relativno malog broja zemalja) 
do vrlo visokog standarda. 

Ali brz i nekontroliran tehnički razvoj postaje, sve više, svrha 
samome sebi. Pritom uništava osnovne preduvjete za opstanak 
čovjeka ma Zemlji (pitku vodu, čist zrak, plodno tlo, 
bogatstvo biljnih i životinjskih vrsta). 


Jedan od velikih problema s kojima se čovjek danas mora 
pomiriti(!?) je i svestrano genetsko osiromašivanje. 
Svakodnevno izumiru divlje 1 kultivirane, biljne 1 životinjske 
vrste, sorte, pasmine... Nestaju jedinstvene i neponovljive 
kombinacije gena nastale spontanom evolucijom u slobodnoj 
prirodi ili posredovanjem naših davnih (ill manje davnih) 
predaka. 


Svjetsko tržište hranom postupno "otkupljuje" i preuzima sve 
manji broj (sve većih) multikompanija i koncerna... Cijenama 
hrane, proizvedene "jeftino", na nepreglednim poljoprivrednim 
površinama, uz svestranu pomoć strojeva, kemije i genetike 
mali proizvođači, već desetljećima, ne mogu konkurirati. 
Seljaci su osuđeni na nestajanje, selo ma propadanje..., a 
gradsko stanovništvo na sve lošiju prehranu. 


Na eventualnu primjedbu da bez modernizacije poljoprivrede 
nije moguće prehraniti rastuće čovječanstvo, moramo nažalost 
ustvrditi da je problem gladi i siromaštva u svijetu vrlo 
kompleksan. Visokorazvijene zemlje Europske zajednice 
proizvode danas (preme nekim izvorima) 30% više 
prehrambenih proizvoda nego što mogu potrošiti. Svake 
minute baci se oko 70 ke hrane. 

S druge strane, pak, svojevrstan je apsurd da se banane, riža 
I mnogi drugi proizvodi koji stižu iz zemalja tzv. trećeg 
svijeta mogu u Europi kupiti daleko jeftinije nego domaći 
proizvodi. Ako znamo da ma tom dugom putu od 
(siromašnog) proizvođača u dalekim tropskim zemljama do 
europskog potrošača moraju zaraditi trgovci, razni posrednici, 

prijevoznici, država... koliko onda ostane onom koji hranu 
proizvodi... I koliko plodnog tla oduzimaju domaćem 
stanovništvu plantaže banana, kave, pamuka i sl. namijenjene 
bogatom europskom i američkom tržištu... ? 
Trgovački način razmišljanja nameće potrebu ostvarivanja 
maksimalne dobiti uz najmanja ulaganja... pa etiku 1 moral u 
tom kontekstu nema smisla ni spominjati. 

EKA 
Svrha je ovog uvoda pokušaj da čitatelju/ici približimo ono 
često ponavljano geslo zaštitara prirode "Misli globalno - 
djeluj lokalno". 
Jer, možda je dobra potvrda mnogim spomenutim tvrdnjama 
činjenica da su trgovine 1 tržnice u Hrvatskoj preplavljene 
uvezenom hranom, sjemenjem, cvijećem... (i to uvezenom iz 
zemalja u kojima su prirodni uvjeti za uzgoj biljnih kultura 
mnogo nepovoljniji nego u Hrvatskoj!). 


Opstanak, nezavisnost i blagostanje svakog naroda, dugoročnije 


gledano, zasnovani su, velikim dijelom, ma samostalnoj 
proizvodnji (dobre i "zdrave“) hrane. 
A tu sve počinje od, sitne 1 neugledne, sjemenke. 

KKK 
Ova je knjižica namijenjena najširoj čitateljskoj public. Budući 
da je praktičuoga sadržaja i napisana kao priručnik, o načinu 
i metodama sakupljanja sjemena u kućnom vrtu, osnovna joj 
Je namjera da Što više ljudi potakne ma "lokalno djelovanje". 


Svakom ću dobronamjernom kritičaru biti zahvalna za svaku 
korisnu sugestiju vezanu uz ovu temu. 


Svaka druga pomoć 1 suradnja dobro su došli, pa molim sve 
zainteresirane da se jave ma adresu Hrvatski centar Znanje za 
okoliš, Av. Vukovar 66, Zagreb (za Božicu Papeš-Mokos). 


Autorica 

OPĆI DIO 


VRSTA I SORTA 


Samostalna opskrba sjemenom nije nikakvo čudotvorstvo. U 
hrvatskim selima, još i danas mnoge bake (i neke njihove 
mlađe nasljednice) vode brigu o tome da ne ostanu bez 
omiljene i pouzdane sorte salate, graha, paprike ili vrste 
cvijeća... sorte i vrste koje ne postoje u komercijalnoj prodaji. 


Budući da će se pojmovi VRSTA i SORTA (odlika, kultivar) 
neprestano ponavljati... i budući da mnogi laici ne razlikuju ta 
dva pojma objasnit ćemo razliku... jednostavnim primjerom. 


VRSTA je, naprimjer, jabuka. 

Postoje mnogobrojne kultivirane SORTE jabuke: to su 
Božićnica, Kanada, Bobovac, Mašanka, Jonathan i još nekoliko 
tisuća drugih. ' 


Vrste. su, također: salata, grah, grašak, mrkva, celer... 
Sorte salate su: maslenka (puterica), kristalka... 


Vrsta je točno određena znanstvenim (latinskim) nazivom. 
Čitav je biljni svijet razvrstan u razrede, redove, porodice, 
rodove i vrste. Za tu sistematiku koja botaničarima čitavoga 
svijeta omogućuje međusobnu stručnu konverzaciju možemo 
zahvaliti švedskome liječniku i prirodoslovcu Karlu von Linneu 
(1707-1778). Linne je uveo tzv. binarnu nomenklaturu prema 
kojoj je svaka biljka (i životinja) dobila "prezime i ime“, 
odnosno naziv roda i vrste. 

Naprimjer, luk pripada rodu A/lium, a vrsti cepa. Češnjak 
pripada također rodu Allium, ali vrsti latinskog naziva 
sativum. (Većina znanstvenih imena latinskog su ili grčkog 
porijekla.) 

kkk 
DOMAĆE (udomaćene, stare) SORTE imaju obično narodni 
naziv dobiven u kraju u kojem su, tijekom dugogodišnjeg 
procesa prilagodbe na lokalne klimatske, i druge uvjete 
staništa, nastale. | 


Tijekom proljeća 1995. preko radio-emisije Slušaj kako zemlja 
diše (uređuje i vodi Lidija Komes) proveli smo malo 
istraživanje i uspjeli sakupiti neke stare kultivirane sorte 
povrća. 

Iz Požege smo dobili žute mahune, niske, graha mahunara 
kojeg u tom kraju, zbog crno-bijele boje sjemenki, zovu "dan 
i noć". Neke druge stare sorte graha su grah kukuruzar i 
grah kestenjar. ' 

U Zagorju, u okolici Krapinskih Toplica, jednu sortu graha 
krupnoga zrna, kako smo saznali od jedne slušateljice, zovu 
"jožek" ili "palčenjak"... 

(U pravilu za istu sortu ili lokalnu populaciju postoji više 
narodnih naziva. Pri upisu u popis sorata uzima se 
dominantan naziv.) 

Sudeći prema tom kratkom, pokusnom radio-istraživanju od 
Svih je postojećih vrsta povrća najveće sortno bogatstvo 
sačuvao grah. To je sasvim razumljivo jer znamo da cvijet 
graha posjeduje jedinstvenu osobinu da oplođuje sam sebe... 


Unutar cvijeta nalaze se tučak i prašnici. Polen pada na . 
tučak često i prije otvaranja cvijeta, oplođuje ga, pa rijetko, 
u zanemarivom broju, dolazi do križanja sa drugim sortama 
graha. Ovakve se vrste zovu samooplodne, a pojava 
samooplodnja. ' 

KRIŽANJE I HIBRID 


Upravo je uz Križanje vezana tajna očuvanja starih sorata 
biljnih kultura. 

Vrste nisu dovoljno srodne i rijetko se kad međusobno 
križaju. Naprimjer, bundeva se ne može križati s mrkvom. 


Međutim, lako će doći do križanja dvije različite sorte 
bundeve, ili dvije različite sorte mrkve, ako ove cvatu 
istodobno i nalaze se blizu jedna drugoj. 

Iz sjemena koje se razvilo na biljci gdje je došlo do križanja, 
pri ponovnoj ćemo sjetvi dobiti križanac (dubrid). 


Samo po sebi križanje nije nikakvo zlo. U prirodi se 
neprestano odvija spontano križanje i tako nastaju nove sorte 
(odlike) iste vrste. 

U kućnom sjemenarstvu spontano nastali križanac ima izvjesne 
nedostatke. Iz sjemena koje je nastalo križanjem dviju 
različitih sorti, nikada se.ne može znati kakve ćemo biljke 
dobiti sljedećih godina. 


Ciljanom hibridizacijom na pokusnim stanicama, namjerno 
proizvedeno hybridno sjeme najčešće daje visoke prinose, ali 
samo u prvoj godini. Ako sjeme hibrida posijemo ponovo 
prinosi će se znatno smanjiti... (Na taj način dolazi do trajne 
ovisnosti seljaka o proizvođačima hibridnih sorata. Tko želi 
"dobro" hibridno sjeme mora ga kupovati svake godine.) 


Valja znati da su ishodište svih hibrida stare sorte kojih 
dobre gene proizvođači sjemena koriste kako bi im poboljšali 
određena svojstva. 

Očuvanje starih sorti nije samo sebi svrhom, ono znači 
promišljeniji postupak s dragocjenim nasljednim osobinama... 
koje i uzgajivačima biljnih kultura (kad-tad) mogu itekako 
dobro doći. 


Stare, nehibridne sorte, daju sjeme iz kojega dobivamo biljke 
istih svojstava kakve imaju roditelji. 


Postoje vrste povrća kod kojih će svaki početnik u kućnom 
sjemenarstvu moći s dobrim uspjehom uzgajati različite sorte 
(iste vrste) bez većih neugodnih iznenađenja (grah, rajčica, 
paprika, salata). Te vrste zovemo samooplodne vrste. Ovdje se 
oplodnja (kao što je to već spomenuto kod graha) odvija 
unutar jednog cvijeta. 


Plodnost onih drugih, stranooplodnih, vrsta povrća ovisi o 
tome hoće li na tučak jedne biljke dospjeti polen sa cvijeta 
druge biljke iste vrste. Polen prenose vjetar, pčele i bumbari, 
a rjeđe ose, muhe, leptiri ili neki drugi kukci. 

Tko želi uzgajati više sorata (iste vrste), ili zaštititi svoju 
staru sortu od križanja sa susjedovom novom sortom, morat 
će naučiti primjenjivati neka pravila o izolaciji. 





Mnoge stare sorte kukuruza imaju Šareno zrnje. 

IZOLACIJA 


Ako imamo, naprimjer, tri različite sorte luka koje cvatu 
istodobno postoji velika vjerojatnost da će kukci izazvati 
križanje i da iz sakupljena sjemena nećemo dobiti ono što 
očekujemu. (Dobit ćemo nekontrolirani hibrid). 


Vremenska izolacija 

U gornjem je slučaju najjednostavnije svake godine posijati 
drugu sortu luka, odnosno svaku sortu svake treće godine. 
Ako se ispravno čuvaju sjemenke ne bi smjele, tijekom 
"čekanja na red", bitno izgubiti vitalnost i klijavost. To se 
zove vremenska izolacija. Vremenski su izolirane i one sorte 
koje, tijekom jedne godine, ne cvatu istodobno. Ali takvih 
primjera ima malo. 


Prostorna izolacija 

Pod tim podrazumijevamo sjetvu različitih sorata (iste vrste) 
na određenu udaljenost. To će u kućnim vrtovima biti 
izvedivo samo s onim biljkama u kojih je samooplodnja 
pravilo, pa različite sorte nije potrebno saditi na velike 
udaljenosti jedne od drugih. To se, prvenstveno, odnosi na 
grah, rajčicu, papriku... 


Izolacija vrećicama 

Ako imamo mali vrt, a ipak bismo željeli istodobno uzgajati 
različite sorte (iste vrste) morat ćemo se poslužiti čvrstim 
vrećicama (ili tzv. kavezima) i kontroliranim oprašivanjem - 
što zahtijeva više rada i sistematičnost. 

Sljedeći opis ima zadatak ilustrirati rad s vrećicama na 
primjeru nekih biljaka kod kojih je to lakše izvedivo, npr. 
onih iz porodice ljiljana (luk, poriluk, vlasac). 

Na cvatove biljaka (uvijek moramo odabrati što je moguće 
više biljaka) koje želimo zaštititi od posjeta kukaca, prije 
otvaranja cvjetova stavljamo čvrstu, bijelu, za zrak i svjetlo 
propusnu vrećicu: papirnatu, od "flisa", eventualno od mreže 
za komarce. Zatim vrećicu čvrsto zavežemo uz stabljiku. 
Svakog prijepodneva u toplim i sunčanim danima skidamo 
nekoliko vrećica i kistom prenosimo polen sa cvjetića jedne 
na cvjetiće druge biljke. Najbolje po nekom određenom redu, 
a zatim se vraćamo i isti postupak ponavljamo u suprotnom 
smjeru. Tako je svaki cvat obrađen dvaput. Time možemo biti 
relativno sigurni da su cvjetovi jedne biljke oprašeni polenom 
one druge. Na kraju ponovo stavljamo vrećicu i čvrsto je 
stežemo uz stabljiku. 

Čitav taj posao radimo tako dugo dok ne prođe cvatnja. Tek 
tada smijemo ukloniti vrećicu. Važno je, prije toga, označiti 
"obrađene" cvatove (zalijepimo plastificiranu ljepljivu traku na 
stabljiku, npr.) kako, pri sakupljanju sjemena ne bi došlo do 
zabline. 


Opaska: 

e "Flis" dolazi od njemačke riječi “vlies". Radi se o tankim 
sintetskim netkanim vlaknima, koja se koriste u 
sjemenarstvu, a kod nas se (još) ne mogu dobiti u 
maloprodaji. 

e Mrežu za komarce ne možemo koristiti kod biljaka koje se 
oprašuju uz pomoć vjetra (cikla, blitva, špinat, kukuruz I 
dr.) budući da one imaju vrlo sitan polen, koji prolazi i 
kroz najmanje pore. 


Izolacija "kavezima" 

"Kavez" je jednostavna konstrukcija kvadratičnog oblika. 
Možemo ga napraviti sami tako da kostur napravimo od 
drvenih letvica ili čvrste žice. Preko konstrukcije razapne se 
gusta mreža od materijala koji propušta zrak, svjetlo i vodu, 

ali ne i kukce. Prikladan je "flis" ili mreža za komarce (ako 
kavez ne koristimo za biljke koje se oprašuju uz pomoć 
vjetra). "Kavezi" moraju biti dovoljno veliki da mogu pokriti 
najmanje osam manjih biljaka, npr., paprike, zelja, kelja... 
Spretniji i ambiciozniji sjemenar s vremenom će tu djelatnost 
prilagoditi svojim potrebama. U kućnom se vrtu obično ne 
isplati izrađivati veće kaveze. 
U komercijalnoj proizvodnji sjemena "kavezi" su, ponekad, 
veliki poput plastenika. 
Oni se u kućnome vrtu, koriste najčešće za izolaciju onih 
biljaka koje su, doduše, samooplođivači, ali ako ih često 
posjećuju kukci vrlo će lako doći do križanja sa drugim 
sortama (paprika). 
"Kavezi" se koriste i onda kad imamo dvije ili više 
stranooplodnih sorti iste vrste koje oprašuju insekti (npr. 
kupusnice). Za svaku sortu trebamo jedan "kavez". 
Pritom radimo tako da biljke naizmjenično oslobađamo 
"kaveza", odnosno insektima dopuštamo da oprašuju samo 
jednu sortu (druge sorte su izolirane u "kavezu"). Sljedećeg 
dana zatvaramo prvu, a oslobađamo drugu sortu i.t.d.. 
Nedostatak je ove metode smanjenje prinosa - jer kukci ne 
oprašuju cvjetove svakodnevno. Taj će mukotrpan posao biti 
bezuspješan ako u susjedstvu istovremeno cvatu istovrsne 
sorte. 

EE EJ 
Dok ovo pišem svjesna sam činjenice da će mnogi odmahnuti 
rukom i smatrati da je sve to suviše kormplicirano, da 
zahtijeva previše vremena i da je to, na kraju krajeva, posao 
za stručnjake. 
Ali moram upozoriti i na to da ona/j tko se jednom počne 
baviti samostalnom opskrbom sjemena i uzgojem različitih 
sorata iste vrste ulazi u izuzetno bogat i zanimljiv svijet... 
otkriva mnoge tajne prirode... i, uskoro, bezazlen se hobi 
pretvara u strast. 

Kako bismo ohrabrili one početnike koje je ovo poglavlje o 
izolaciji obeshrabrilo, valja reći da će biti dovoljno ako 
uzgajaju samo jednu staru sortu pa o izolaciji moraju voditi 
brigu samo iznimno (naprimjer, kad uzgajaju mrkvu, a u 
blizini se nalazi livada na kojoj raste divlja mrkva). Treba 
svakako pripaziti i na eventualnu cvatnju u susjednim 
vrtovima. Ali samostalna je opskrba sjemenjem već odavno 
izašla iz mode, tako da i taj problem većinom otpada. 


SELEKCIJA (ODABIRANJE) 


Tisućljećima je selekcija, sve do pobjedničkog pohoda umjetne 
hibridizacije, bila glavna metoda oplemenjivanja biljnih kultura 
(i pasmina domaćih životinja). 

Selekcioniranjem se može baviti svatko od nas... u vlastitom 
vrtu. 

Ako promatramo mnoštvo uzgojenih biljaka iste vrste ili iste 
sorte (jednu populaciju) vidjet ćemo da se one i na 
najmanjem prostoru, dakle u istim uvjetima klime i tla, 
donekle razlikuju - po veličini, obliku, boji ploda, vitalnosti... 
Neke napadnu biljne uši ili razne bolesti, druge su zdrave... 
Svaka biljka ima drukčije gene (nasljedne osobine) i ta će 
svoja (dobra ili loša) svojstva prenijeti i na potomke. 


Važno je također znati i to da su sva živa bića neprestano 
podvrgnuta promjenama... da evolucija nije prestala, da se 
biljke i životinje i dalje prilagođavaju okolišu u kojem žive. 
Svaka promjena izaziva, više ili manje, prije ili kasnije, 
genetičke promjene. I to je jedan od razloga zbog kojega 
selekcioniranje ne bi smjelo prestati, potrebno je i dalje 
odabirati one biljke iz mnoštva koje (i u promijenjenim 
klimatskim uvjetima) pokazuju najbolja svojstva. 

Sjeme starih sorata može se, doduše, zamrznuti i tako 
konzervirati za budućnost. Danas, međutim, ne znamo do 
kakvih klimatskih promjena može doći za nekoliko desetljeća i 
kako će se tada ponašati biljke prilagođene današnjim 
klimatskim uvjetima (nedostajat će im nekoliko desetaka 
generacija prilagodbe). 

Zato se preporuča sijati sorte koje želimo sačuvati od 
nestajanja svake godine, a najrjeđe svake pete godine. 


Postupak odabiranja postaje mnogo jednostavniji kad čovjek 
upozna i nauči promatrati biljke. 

Za uzimanje sjemena odabiremo one jedinke svojstva kojih 
nam se osobito "sviđaju" (zdravlje, vitalnost, bujan rast, zdravi 
listovi, lijepi i ukusni plodovi, opća otpornost prema 
bolestima, otpornost na sušu, mraz... Izgled biljke mora biti 
tipičan za sortu. 


Svrha je odabiranja i dalje poboljšavati dobra i željena 
svojstva. Kod cvijeća bit će to, npr., ljepota cvjetova, kod 
ljekovitog bilja aromatičnost, kod povrća okus i izgled listova 
ili plodova... > 


Pritom je najvažnije ne dozvoliti izrazito "lošim" i netipičnim 
jedinkama određene vrste da procvatu i polenom prenesu dio 
svojih negativnih svojstava na biljke odabrane za uzimanje . 
sjemena. Valja ih odstraniti (pojesti) prije cvatnje. 


Kako bismo, ipak, sačuvali tzv. genetsku varijabilnost ne 
smijemo uzeti sjeme samo s jedne ili dvije najljepše biljke 
određene populacije - da ne bi došlo do "izrođivanja". Pravilo 
glasi, što više biljaka to bolje - većinom ne manje od deset. 
Kod žitarica je to nekoliko stotina biljaka (npr. sjeme 
kukuruza morali bismo uzeti sa najmanje 200 biljaka). 

SAKUPLJANJE, ČIŠĆENJE 
I ČUVANJE SJEMENA 


Gotovo sav potreban pribor nalazi se u kuhinji. Onaj tko se 
bavi kućnim sjemenarstvom više ne baca ispražnjene papirnate 
vrećice od brašna, šećera, krumpira... Ljubomorno čuva i 
sakuplja staklenke s poklopcima svih veličina, bočice od 
lijekova, čašice od jogurta, stare lonce, kante, lavore, košare i 
slično. 

Kupiti valja samo nekoliko okruglih sita (za brašno) sa 
mrežama različite gustoće. ' 


Sakupljanje sjemena 

Sjeme zatvoreno u ljuskama, lupinama, mahunama, čahurama, 
tobolcima, najrazličitijih tvrdoća i oblika, - sakuplja se kad je 
suho, po toplom i sunčanom danu. Za sakupljanje mogu 
poslužiti papirnate vrećice. Veći se plodovi (grah, grašak, bob, 
krumpir) mogu pobrati u gusto pletene košare, a oni mesnati 
i sočni (rajčica) u lonce, staklenke, kante... 


Suho čišćenje 

Čišćenje možemo podijeliti na suho i mokro. 

Ako je sjeme suho (ili kad je suho) valja ga osloboditi 
zaštitne ovojnice. To se radi mlaćenjem, u nekoj većoj posudi, 
iili prosijavanjem kroz sita različite veličine. 

Sjemenke valja postupno odvojiti od omotača suhog ploda i 
drugih biljnih ostataka. Kod nekih će vrsta taj postupak ići 
brzo i lako, kod drugih mukotrpnije. 

Vjetrenje je starinski postupak odvajanja sjemena od biljnih 
otpadaka tako da se sjemenke iz neke plitke široke tave 
bacaju u zrak, po vjetrovitom danu. Budući da su teže od 
ostataka suhog lišća, komuški i pašine sjemenke padaju natrag 
u posudu, a lakše dijelove odnese vjetar. To je mukotrpan 

posao i zahtijeva vještinu. Bolje i jednostavnije rješenje je 
prosijavanje kroz sita različite gustoće.. Za male količine 
sjemena ponekad je dovoljno otpuhnuti suhe biljne otpatke i 
prašinu... 

Sjemenke je najbolje očistiti odmah nakon branja i sušenja i 
to na otvorenom. 


Mokro čišćenje 

Takozvanom mokrom čišćenju podliježu sjemenke koje 
sazrijevaju u sočnom mesu ploda (rajčica, krastavci, dinje, 
lubenice). 4 

Postupak pri mokrom čišćenju složeniji je od onog pri suhom 
čišćenju. ' 

Sjemenke valja izložiti fermentaciji koja se, odvija i u prirodi 
kad plodovi padaju na tlo i tamo se, postupno, uz proces 
vrenja, meso ploda razgrađuje. Pritom nastali spojevi 
uništavaju štetne bakterije i gljivice, prijenosnike bolesti. 


Manje plodove, npr. rajčice valja zgnječiti i ostaviti smjesu da 
nekoliko dana fermentira. Veći se plodovi (krastavci, bundeve, 
tikvice) prerežu po polovici i žlicom se ostružu sjemenke 
zajedno s mesom. I tu smjesu valja ostaviti da fermentira. 


Pranje ima zadatak odvojiti sjemenke od mesa i pulpe. To se 
radi tako da se smjesa razrijedi s mnogo vode i dobro 
promiješa. Teže sjemenke padaju na dno, one lakše ostaju na 
površini, zajedno s drugim ostacima ploda. Površinski se sloj 
odgrabi i pažljivo odstrani (žlicom) iz pulpe. Zatim se ponovo 
doda još veća količina vode. U toj se fazi pranja sjemenke 
već vide na dnu posude. Višak se vode odlije. Još se jednom 
može doliti čista voda. Na kraju se sjeme istrese na dovoljno 
gusto sito i ispere tekućom vodom. 





1 i 

Sušenje 

Važno je sjemenke osušiti relativno brzo kako ne bi počele 
klijati i da ih ne napadne plijesan. 

Budući da su prošle "mokru obradu" i same su mokre pa ih 
prije sušenja valja istresti na deblju pamučnu tkaninu kako bi 
ona upila što veću količina vlage. Zatim se, u sasvim tankom 
sloju, rasprostru na tvrdu staklenu, porculansku, keramičku ili 
metalnu podlogu. Ne smiju biti izložene temperaturi višoj od 
35%C i ne smiju se sušiti u pećnici. Najprikladnije je suho i 
toplo mjesto u stanu ili na otvorenom, ali nikako ono izravno 
izloženo sunčevom zračenju. 


SKLADIŠTENJE 


Kako bismo sjemenkama osigurali maksimalnu vitalnost i 
klijavost plodove valja, kad god je to moguće, ostaviti da u 
potpunosti sazriju na biljci. 

(U oštrijoj se klimi biljke iščupaju iz zemlje i, zajedno s 
plodovima, spremaju na zaštićeno mjesto, pod strehu, kako bi 
potpuno dozrele.) ' 
Sasvim suho sjeme najbolje je spremiti u staklene ili metalne 
posudice s čvrstim poklopcem (npr. poklopac s navojem). 

Dva najveća neprijatelja uskladištena sjemena su visoka 
temperatura i vlažan zrak. Sjemenke uskladištene u prostoru s 
velikim i čestim temperaturnim promjenama brzo će izgubiti 
klijavost. Vlaga je još štetnija jer pogoduje razvoju 
mikroorganizama i time znatno smanjuje kvalitetu sjemena. 
Nakon pakiranja svaku posudicu valja čvrsto začepiti i napisati 
ime biljke (npr. na naljepnicu). Posude se smještaju u 
hladniju prostoriju gdje je temperatura što je moguće 
ujednačenija. Temperatura zraka najniža je na razini poda (ne 
tamo gdje postoji podno grijanje). 

SPECIJALNI DIO 


Budući da tematski opseg uvelike prelazi okvire ove skromne 
knjižice nećemo opisivati postupak odabiranja, izolacije, 
metode sakupljanja; čišćenja i skladištenja sjemena za svaku 
vrstu posebno već ćemo to učiniti općenito, prema 
porodicama. 


Povrinice su, najvećim dijelom, jednogodišnje ili dvogodišnje 
biljke. i 

Sjeme jednogodišnjih biljaka sije se u rano ili kasno proljeće, 
a biljke se osjemene ljeti ili u jesen. Sjeme se sakuplja, 
skladišti i ponovo sije u proljeće. 

Jednogodišnje su povrinice: grah, grašak, bob, bundeva, 
lubenica, paprika, salata, rajčica, rotkvica... 


Dobivanje sjemena dvogodišnjih biljaka nije tako jednostavan 
postupak. 

Postoje dvije metode: jedna - čuvanje sjemenjačica i druga: 
izravna sjetva bez čuvanja sjemenjačica. 

U obadva slučaja sjemenke se siju jedne, a biljke sjeme 
donose druge godine. 

Dvogodišnje su povrtnice: cikla, cvjetača, kelj, korabica, 
poriluk, mrkva, peršin, celer, zelje, luk... 


Opaska: : 

Ako neke vrste, koje obično uzgajamo kao dvogodišnje 
(sijemo ih u kasno ljeto ili jesen, kako bi procvale sljedeće 
godine), posijemo već u proljeće one će donijeti sjeme iste 
godine - dakle one postaju jednogodišnje biljke (endivija, 
matovilac, kinesko zelje, brokula 1). 

Prema prvoj metodi (čuvanje sjemenjačice) sjeme se obično 
sije u proljeće. Korijen tehnološki sazrijeva ljeti ili u jesen. 
Vadi se iz zemlje, selekcionira, a najljepši se primjerci 
ostavljaju da prezime u podrumu, zakopani u vlažni pijesak ili 
vlažnu drvenu pilovinu. Prije skladištenja podrežu se listovi, 
kod nekih se može prikratiti i korijen. U proljeće se ponovo 
sade na pripremljenu gredicu u vrtu. Kad dani postanu duži 
biljka počne tjerati cvjetnu stabljiku, procvate i osjemeni se 
(luk, cikla, repa, mrkva, peršin, celer, neke kupusnice, blitva). 
Neke su dvogodišnje vrste povrtnica i pojedine sorte otporne 
na zimu, pa se onda izravno siju na otvoreno. 

Siju se u kasno ljeto ili ranu jesen, zakorjenjuju se i zimi 
lagano rastu. Sljedećeg proljeća ili u ljeto procvatu i donose 
sjemenke (poriluk, luk, endivija, matovilac). Endivija i 
matovilac su jednogodišnje biljke ako se siju u proljeće. 
Prezimljavanje dvogodišnjih biljaka ovisit će i o klimatskim 
uvjetima. Nedostatak ove metode, kod korjenastog je povrća 
(luka, poriluka) u tome što nije moguće odabrati biljke za 
prizvodnju sjemena na osnovi izgleda korijena (lukovice). 


“um e 





Mnoge domaće sorte povrća i vrste starinskog cvijeća moguće 
Je dobiti još samo na selu, kod bake. 

LIJEREVI (LJILJANI) - Liliaceae 


J = jednogodišnja vrsta 
D = dvogodišnja vrsta 


V = višegodišnja vrsta (trajnica) 
GR = generativno razmnožavanje (sjemenom) 


VR = vegetativno razmnožavanje - Y 











Češnjak (Allrum sativum) - J - VR 
Poriluk (Allium porrum) - D - GR- 
Vlasac (Allium schoenoprasum) - V- VR,GR 
Luk (Allium cepa) - D - GR 


Samonikle pripadnike ove porodice često nalazimo u prirodi. 
Među njima ima lijepih, neuglednih, otrovnih, jestivih... U 
mnogim našim krajevima rastu po šumama, livadama i 
njivama različite divlje vrste luka (rod Allium). Jedan među 
njima, vlasac ili drobnjak, preseljen je iz slobodne prirode u 
vrtove. 

Bez kultiviranih vrsta koje pripadaju tom istom rodu, češnjak, 
luk, poriluk... ne može se zamisliti kuhinja većine zemalja i 
naroda svijeta. 


Rod Allium ima karakterističan cvat. Na vrhu uspravne, gole 


stabljike procvatu cvatovi kuglastog oblika s mnogobrojnim ti 
sitnim cvjetićima na kojima se nalaze i muški i ženski m 


rasplodni organi (tučak i prašnici). U tom lijepom, 
okruglastom cvatu ne otvore se svi cvjetovi odjednom, već 
postupno, jedan po jedan, u vremenskom razdoblju oko 30 
dana. Unutar jednog cvjetića ne može doći do oplodnje. 
Prašnici, naime, sazrijevaju tri dana prije nego tučak i već se 


Ma I... 

oslobode polena kad je njuška tučka spremna za prihvaćanje 
polenovog zrnca. Najvažniji su oprašivači muhe i pčele. 

Kod komercijalnih sorata različite se sorte uzgajaju na 
udaljenosti 1 - 1,5 km daleko jedna od druge (prostorna 
izolacija). 

Tko želi uzgajati više sorata luka ili poriluka morat će 
primijeniti neku izolacijsku metodu. Najuspješnija je pokrivanje 
cvjetnih glavica vrećicama i ručno oprašivanje. To se radi 
iako da se, na još neprocvale glavice, pričvrste vrećice kako 
bi se spriječio pristup kukcima. Svakog se jutra, između 9 i 
12 sati, pojedine vrećice uklanjaju, a zatim se polen finim 
kistom prenosi s jednog cvata na drugi. Preporučljivo je 
"obići" sve cvatove u jednom smjeru te isti postupak ponoviti 
na povratku, kako bi svaki cvat bio "obrađen" dvaput. Insekte 
valja pritom držati na udaljenosti, odnosno skinuti vrećicu 
samo s onih cvatova na kojima trenutno radimo. Na kraju se 
vrećice stavljaju ponovo. 

Postupak treba ponavljati svakodnevno, tako dugo dok se ne 
formiraju sve sjemenke. 

Cvatove je najbolje ostaviti da sazriju na otvorenom. Kad se 
cvatovi osuše valja ih odmah odrezati, jer sjemenke vrlo lako 
ispadaju. U hladnijim i vlažnijim područjima, tamo gdje 
plodovi dozrijevaju duže, bit će ih bolje odrezati prije 
potpunoga zrenja i pustiti da sjeme sazrije odloženo na 
kakvom suhom mjestu, ali nikada izravno izloženo suncu. 


ČEŠNJAK (Allium sativum) 
Češnjak nije problem čuvati u čistoj sorti zato jer se 
razmnožava vegetativno, ne sjemenkama nego češnjevima. Na 
taj se način sve nasljedne osobine u potpunosti prenose na 
potomke. Režnjeve ja najbolje posaditi pojedinačno u jesen, a 
u oštrijoj klimi površinu sa češnjakom pokriti nekim zaštitnim 
pokrivačem organskog porijekla (lišćem, slamom). 

Češnjak je zreo za branje onda kad požuti i uvene nadzemna 
stabljika s listovima. Glavice nikada ne Valja sušiti na suncu. 
Čuvaju se u papirnatim vrečicama ili, prema lijepom 
starinskom običaju, ispleteni u vijence. 


LUK (Allium cepa) 
Luk je, smatra se, porijeklom iz Irana ili Pakistana. Njegovi 
su tragovi nađeni u egipatskim grobovima, iz još daleke 3200. 
godine prije Krista. U srednjem je vijeku bio raširen čitavom 
Europom, a služio je kao hrana i kao lijek. 
Luk je dvogodišnja biljka. U hladnijim se područjima sije u 
proljeće, a lukovice se beru ljeti, kad uvenu nadzemni 
dijelovi. Zatim se 10-12 dana suše na zraku. Temperatura 
sušenja ne bi smjela biti viša od 250C - jer bi lukovice za 
vrijeme skladištenja mogle sagnjiliti. Najpovoljnije temperature 
skladištenja kreću se, prema novijim istraživanjima, između 0 i 
79C ili između 25%C i 350C, Najnepovoljnija je sobna 
temperatura (15-229C). 
Kao i poriluk može se luk (u toplijim klimatskim područjima) 
sijati u svibnju/lipnju, zimu prezimi na otvorenom. Sljedećeg 
će proljeća početi razvijati cvjetne stabljike i cvjetnu glavicu 
sa stotinama sićušnih cvjetova. 





Vlasac (drobnjak, sitni luk) je trajnica, ali se može 
razmnožavati i sjemenkama. Razvija lijepe cvjetove, pa je I 
ukras u povrtnjaku. 








Povrtnice koje pripadaju 
porodici ljiljana (upr. luk 
i poriluk) razvijaju lijepe, 
kuglaste cvatove sa 
mnogobrojnim Sićušnim 
cvjetićima, na = visokoj 
stabljici Kad cvat ocvate 
1 TAZVIJU se crne 
sjemenke treba paziti na 
to da se cvat luka 
odreže na vrijeme, jer 
sjemenke lako ispadaju. 

Sjemenke poriluka drže 
se čvršće svog omotača. 

ŠTITARKE - Apiaceae 


Kopar (Anethum graveolens) - J - GR 
Komorač (Foeniculum vulgare) - J - GR 
Mrkva (Daucus carota) - D - GR 
Pastrnjak (Pastinaca sativa) - D - GR 
Peršin (Petroselinum crispum) - D - GR 
Celer (Aprum graveolens) - D - GR 


Velikoj porodici štitarki pripadaju one biljke, cvat kojih je 
nalik kišobranu (štitu). 

Cvat se sastoji od mnogobrojnih sitnih cvjetića čije se tanke 
stapke odvajaju pri vrhu od glavne, središnje ili postranih 
stabljika. Najveći su središnji cvjetovi, oni cvatu prvi i na 
njima se razvijaju sjemenke najbolje kvalitete. Cvat u 
potpunosti procvate u vremenskom rasponu od 30-40 dana. 
Ove biljke karakterizira visok sadržaj eteričnih ulja, pa se 
kultivirani oblici najčešće koriste kao začinsko bilje. Kao 
mirodija mnoge su poznate još iz staroga vijeka. 

Štitarke u vrtu uzgajamo zbog korijena (mrkva, celer, peršin, 
pastrnjak), zbog listova (celer, peršin, kopar) ili zbog sjemenki 
(kim, korijandar). 

Korjenasto povrće spada među dvogodišnje bilje i mora 
prezimiti kako bi druge godine procvalo i osjemenilo se. 
Cvjetovi se ne mogu oploditi sami. I ovdje, kao i kod 
povrtnica iz porodice ljiljana, prvo sazrijevaju prašnici, zatim 
tučak. Polen sa jednog cvijeta na drugi prenose pčele i neki 
drugi kukci dlakavih nogu. Budući da jedan štit ima stotine 
sitnih cvjetića i da se oni otvaraju u dužem vremenskom 
razdoblju, relativno se često događa da dođe do oplodnje 
među različitim cvjetovima na jednom te istom cvatu. 


Postoje tri različite metode za dobivanje sjemena čiste sorte. 


s jd "a a u oo 

Jedna od najpouzdanijih je ručno oprašivanje. Prije otvaranja 
cvjetova valja cvat zaštititi od nekontroliranog oprašivanja. Na 
najmanje 10 cvatova različitih biljaka treba staviti i čvrsto 
zavezati vrećice. Kada se cvjetići počnu otvarati sakog se 
jutra, između 7 i 11 sati, skidaju vrećice. Kistom se prelazi 
preko štita kako bi na njemu ostalo što više polena. Zatim 
se kistom "premazuje" drugi cvijet. Ide se od jednog cvijeta 
do drugog, onda natrag. Uspjeh je veći ako na jedan cvat 
prenosimo polen sa dva druga. Vrećice se ponovo vežu i taj 
se postupak ponavlja sve dok se ne razviju sve sjemenke. 
Kad skinemo vrećice kontrolirano oprašene štitove valja 
označiti. 

Dvogodišnje biljke ove porodice uzgajaju se po obadvije 
metode: čuvanjem sjemenjačice ili izravnom sjetvom. 

Siju se u kasno proljeće kako bi ih vadili iz tla u kasniju 
jesen, prije prvih mrazova. Najbolje i najzdravije korijenje 
odabire se za prezimljavanje u podrumu (u sanduku sa 
vlažnim pijeskom). Najoptimalnija temperatura zraka iznosi 
malo iznad OC. U proljeće se biljke koje su uspješno 


prezimile i dobro izgledaju sade na pripremljenu gredicu. 
Uskoro biljke počinju tjerati, razvijaju cvjetnu stabljiku, cvatu 


i osjemene se. 
U toplijim se krajevima sije u kasno ljeto/ranu jesen, zimi 
biljke rastu, u proljeće procvatu i osjemene se. 


Bere se središnji i, eventualno, glavni postrani štitovi čim su 
sjemenke zrele. Ako je potrebno dosušiti, dozvoljeno je 
rasprostrti ih na suncu, ali temperatura ne smije biti više od 
32%C. Rasprostrte cvatove valja noću pokriti kako ih ne bi 
navlažila rosa. Kad su suhe, sjemenke se oslobađaju ovojnice 
trljanjem (ribanjem) preko grubljega sita. Zatim slijedi 
prosijavanje kako bi se sjemenke oslobodile biljnih otpadaka. 
Čiste se sjemenke spremaju u (po mogućnosti) hermetički 
zatvorene posude, na hladno i mračno mjesto. 

PEPELJUGE - Chkenopodiaceae 


Cikla (Beta vulgaris subsp. rubra) - D - GR 
Repa (Beta vulgaris) - D - GR 

Blitva (Beta vulgaris var. vulgaris) - D - GR 
Špinat (Spinacia oleracea) - J - GR 


Biljke koje pripadaju toj porodici karakteriziraju vrlo sitni, 
neugledni, zelenkasti cvjetovi. U Hrvatskoj mnoge pepeljuge 
rastu samonikle kao raširen korov. Divlja blitva, naprimjer, 
raste na pjeskovitim tlima duž Hrvatskog primorja. 

Cikla, špinat i blitva korišteni su već u 4. stoljeću prije 
Krista. 

Različite vrste koje pripadaju ovoj porodici znatno se razlikuju 
jedna od druge, osobito po obliku ploda. 

Oprašuju se uz pomoć vjetra. Lagani polen vjetar odnese i na 
udaljenost oko 8 km (ovisno o sorti, temperaturi zraka, brzini 
vjetra). 

Budući da je rascvala biljka relativno visoka i razgranata, u 
kućnom se vrtu izolacija obavlja tako da se pored cvjetne 
stabljike zabije kolac. Prije cvatnje stabljika se priveže uz 
kolac, a preko svega se prebaci gusto tkana bijela vreća (od 
*flisa"). Pri dnu kolca vreća se vrlo čvrsto zaveže. Preporuča 
se mjesto vezanja obložiti vatom (budući da se radi o vrlo 
sitnom polenu). Za oprašivanje cvjetova unutar vreće obično 
se pobrine vjetar. Ako je vrijeme mirno povremeno treba 
protresti kolac o koji je biljka privezana. 

Beru se potpuno suhi plodovi i sjemenke. Skidaju se rukom, 
a pri sakupljanju sjemenki nekih sorata špinata i cikle valja 
navuči rukavice jer je sjeme bodljikavo. 

U hladnijoj klimi i pri lošem vremenu isčupaju se cijele biljke 
iz tla, korijen se odreže, a biljke se odlažu pod strehu, na 
suho, toplo i zračno mjesto na dosušivanje. 





Žad 
MAHUNARKE - Fabaceae 


Grah, visoki (Phaseolus vulg. Var. communis) - J- GR 
Grah, niski (Phaseolus vulgaris var. namus)- J - GR 
Bob (Vicia faba) - J - GR 

Grašak (Pisum sativum) - J - GR 

Soja (Glycine max) - J - GR 


Među tisućama vrsta koje pripadaju ovoj porodici relativno je 
mali broj kultiviranih mahunarki. One najvažnije za čovjekovu 
prehranu pripadaju potporodici lepirnjača. Imaju lijepe 
cvjetove, a donje su im latice srasle u tzv. lađicu unutar koje 
su zatvoreni prašnici i tučak. 

Prehrana koja se sastoji od mahunarki i žitarica pruža 
čovjekovu organizmu gotovo sve potrebne aminokiseline. 
Uzgajaju se već više od 6000 godina. Različite su sorte 
nastale u Africi, Kini, Indiji, Indokini, Europi, južnoj 
Americi... 


Mahunarke spadaju među one biljne kulture koje je relativno 
lako očuvati u čistoj sorti jer se oplođuju same. Ipak će, u 
određenom postotku, doći do križanja ako pčele i bumbari ne 
nađu atraktivniji izvor hrane. Zato je dobro različite sorte 
sijati na kakvoj-takvoj udaljenosti jedne od drugih, a pčelama 
nasaditi njima zanimljivije ljekovito bilje i starinsko cvijeće. 
Ako kojim slučajem i dođe do križanja nije ga moguće 
odmah otkriti. Postaje vidljivo tek u drugoj generaciji. Zato je 
važno da se sjeme iz različitih godina čuva u odvojenim 


bočicama. 


Pri sakupljanju sjemena odlučujemo se za one biljke koje su 
zdrave i rodne. I ovdje vrijedi pravilo da treba odabirati 
biljke izgled kojih je tipičan za sortu. 

Mahune pustimo, kad god je to moguće, da potpuno sazriju i 
osuše se na biljci. Moguće je pobrati i Potpuno razvijene, ali 
još zelene mahune, i dosušiti ih, ali to neka bude više 
izuzetak nego pravilo jer nije jednostavno ustanoviti kad su 
sjemenke zaista dosegnule punu fiziološku zrelost. 

Bolje je, u slučaju hladnog i vlažnog vremena, cijelu biljku 
isčupati iz zemlje i objesiti (naopako) u zaštićeniji prostor. 
Tako mahune mogu još nekoliko dana crpsti hranu iz biljke, 
čime se poboljša kvaliteta sjemena. 

Sjemenke su, kao što je opće poznato, smještene u mahuni 
koja se pri čišćenja cijepa na dva dijela. Postoje različite 
metode čišćenja sjemena, ali je za kućno sjemenarstvo 
najbolje obično ručno čišćenje graha. 

Mahunarke relativno često napadaju insekti (žišci). U 
očišćenom se sjemenu mogu nalaziti njihova jajašca iz kojih 
će se, tijekom vremena, razviti ličinka, izgrizanjem potražiti 
put van i pritom napraviti kanalić. Kako bismo spriječili takvo 
oštećivanje sjemenki koristit će zamrzavanje. Očišćene, 
potpuno suhe sjemenke valja držati u zatvorenoj bočici 5 
dana u zamrzivaču. To je dovoljno da se jajašca unište. 
Sjemenke moraju biti potpuno suhe kako ne bi došlo do 
šteta uslijed zamrzavanja. (Postoji jedna jednostavna metoda 
pomoću koje se ustanovljuje je li grah dovoljno suh. Ako se, 
udaren čekićem na tvrdoj podlozi, rastepe - suh je. Ako se 
pokusni primjerak zgnječi, valja ga dosušiti.) 

U dobrim skladišnim uvjetima, većina mahunarki, zadržava 
klijavost duži niz godina. 

Sjeme graha najbolje je uzeti sa onih biljaka koje općenito 
dobro izgledaju, zdrave su I vitalne. Valja izabrati one 
mahune koje prve dozrijevaju. 

Sjeme puštamo da sasvim dozrije I osuši se na biljci u vrtu 
il, u nepovoljnim klimatskim uvjetima, pod strehom. Spremati 


smijemo samo sasvim suhe sjemenke. Za razliku od drugog 


vrsta sjemenja, grah je bolje čuvati u platnenoj vreći nego u 
"hermetučki“ zatvorenim posudicama. 

GLAVOČIKE - Chlicoriaceae 


Artičoka (Cynara scolymus) - JV - GR,VR 

Endivija (Cichorium endivia) - AD - GR ' 

Salata (Lactuca sativa) - J - GR 

Crni korijen (Scorzonera hispanica) - D - GR 
Suncokret (Helianthus annuus) - J - GR 

Čičoka, topinambur (Helianthus tuberosus) - V - VR 


Mnogobrojni sićušni cvjetovi glavočike sastavljeni su u 
glavičast, često vrlo lijep cvat što ga (pogrešno) zovemo 
cvijetom. 

Najpoznatiji pripadnik te porodice svakako je salata. Unatoč 
tome što kod glavočika dolazi do samooplodnje insekti mogu 
lako izazvati stranooplodnju, a time i križanje. Budući da su 
cvatovi oblikovani privlačno i mnogi su ugodna mirisa vrlo ih 
rado i često posjećuju insekti, pa pritom igraju i najveću 
ulogu. 


Kao i kod većine drugih povrtnica i kod ovih ćemo, ako 
želimo spriječiti neželjeno križanje, morati primijeniti jednu od 
metoda izolacije. 


Ako dvogodišnje biljke ove porodice (crni korijen) pokazuju 
tendenciju da već prve godine odu u cvat valja ih odstraniti. 
Isto tako i sve druge, kržljave i boležljive jedinke. Od 
sjemena uzetog sa dotičnih biljaka ne možemo očekivati da će 
dati usjeve dobre kvalitete. Oni svoja loša svojstva redovito 
prenose na potomke. 


Neposredno prije dozrijevanja stabljike valja odrezati, cvatove 
odložiti na prostirku, i ostaviti ih na suhom do potpunoga 
zrenja. Zrele sjemenke ispadaju iz svojih ovojnica same. Ako 





ih ostavimo da sasvim dozriju na otvorenom, lako može doći 
do gubitka pri berbi, jer će sjemenke ispasti prije nego ih 
stignemo pokupiti. 

Sjemenkama glavočika vrlo se rado hrane ptice pa ih je 
ponekad potrebno zaštititi, tako da se iznad povrtnica razapne 
gusta mreža. 





Cvat suncokreta sastoji se od mnogobrojnih sitnih 
cvjetića (središnji, tamniji dio cvata) iz kojih se razviju 
sjemenke suncokreta. Za oprašivanje se pobrinu pčele I 
neki drugi kukci, koji raznose polen dok obilaze cvjetiće 
u potrazi za nektarom. 

KRSTAŠICE - Brassicaceae 


Hren (Armoracia lapathifolia) - V - VR 

Rotkvica (Raphanus sativus) - J - GR 

Kelj pupčar, brokula (Brassica oleracea var. gemmifera 
zanker) - JD - GR 

Cvjetača (Brassica oleracea var. botrytis) - D - GR 
Zelje (bijelo, crveno) (B. 0. var. capitata) - D - GR 
Kelj (Brassica oleracea var. sabauda) - D - GR 
Korabica (Brassica oleracea var. gonylodes) - D - GR 


Najpoznatije među kupusnicama su kelj, zelje, cvjetača, 
korabica... 

Kupusnice, kao biljne kulture, imaju relativno staru povijest. 
Mnoge su opisane još u 2. stoljeću prije nove ere. 

Smatra se da je jadna među njima, brokula, nastala 
selekcijom jedne divlje biljke koja raste u Italiji, a odlikuje se 
izrazito lijepim, jestivim cvjetnim pupovima, pa se u tom 
pravcu odvijalo i odabiranje. Ono je dovelo do danas 
poznatih sorata brokule. Slične selekcijske metode korištene su 
i kod drugih pripadnica te porodice. 

Kupusnice mogu lako obeshrabriti početnika u kućnom : 
sjemenarstvu, jer se međusobno križaju sve sorte koje 
pripadaju vrsti Brassica oleracea, a to su brokula, cvjetača, 
zelje, kelj, korabica. 

Svaki cvijet ima prašnike i tučak, ali se ne može oploditi 
sam. Važnu ulogu i ovdje igraju kukci. 

Još je jedna njihova specifičnost u tome što kod mnogih 
sorata polen koji se razvije na cvijetu jedne biljke ne može 
klijati na tučku cvijeta iste biljke. Slično kao kod voćaka, 
polen za oplodnju mora doći s druge biljke. Na taj se način 

priroda pobrinula za Očuvanje genetičkog bogatstva i 


raznolikosti. 

Kako bi se sačuvala sortna čistoća različite sorte valja uzgajati 
na udaljenosti, najmanje 750 m jednu od druge. Kako to, u 
našim malim vrtovima nije ostvarivo, primjenjuju se 


prihvatljivije metode izolacije. Jedan od njih je naizmjenično 


otvaranje "kaveza". Pritom valja napraviti poseban kavez za 
svaku sortu. 

Biljke odabrane za uzimanje sjemena moraju biti zdrave. One 
kržljave, napadnute insektima i bolestima, požutjelih listova ili 
loših plodova neće doći u obzir. 

Komuške u kojima se razviju sjemenke svih zeljarica krhke su 
i lako dolazi do gubitka sjemena. Kad su komuške zrele 
postaju svijetlosmeđe. Najprije sazriju one najniže. Valja ih 
odmah pobrati i pustiti da sasvim sazriju u sjeni. 

Sasvim zrele i suhe trgaju se rukom, ali moraju biti na 


. nekom podmetaču jer lako ispadaju iz komuške. One koje 


nisu ispale same mogu se jednostavno odvojiti tako da se, 
zatvorene u vreći udaraju mlatilom ili, naprimjer, "kloferom" - 
za tepihe. 

BUNDEVE - Cucurbitaceae 


(97) 


Krastavac (Cucumis sativus) - J - GR 
Bundeva, tikvica (Cucurbita ssp.) - J - GR 
Lubenica (Crtrullus lanatus) - J - GR 
Dinja (Cucumis melo) - J - GR 


Smatra se da su biljke iz porodice bundeva već od 
prapočetaka čovječanstva jedna od vrlo važnih biljnih kultura. 
Zna se da su ih kao hranu koristili pripadnici stare 
civilizacije Inka i Maya. U iskopinama iz vremena od oko 
200. godine prije nove ere nađeni su krastavci i ukrasne 
tikvice. 

Kultivirane vrste te porodice najčešće su toploljubive 
jednogodišnje biljke s nekoliko rijetkih iznimaka. Svaka vrsta 
ima odvojene ženske i muške cvjetove. Oprašuju ih insekti, 
prije svih pčele koje polenova zrnca prenose sa cvijeta na 
cvijet, sa jedne biljke na drugu. Križanje među različitim 
sortama iste vrste više je pravilo nego izuzetak. Ako se želi 
dobiti sjeme čiste sorte treba primijeniti jednu od metoda 
izolacije. 

Valja izdvojiti ženske cvjetove na biljci odabranoj za uzimanje 
sjemena i spriječiti pristup pčelama. To je posao koji 
zahtijeva mnogo vremena. 

Ženski se cvjetovi razlikuju od muških po tome što se na 
dnu cvjetne čašice ženskog cvijeta nalazi malo loptasto 
zadebljanje (plodnica, ženski dio cvijeta). Razlika između 
ženskog i muškog cvijeta uočljiva je kod bundeve, a kod 
krastavaca, dinje i lubenice manja je, ali se isto dobro vidi. 
Oprašuje se tako da se polen prenese s muškog cvijeta na 
ženski jedne te iste biljke ili druge biljke iste sorte. 
Navečer valja izabrati muške i neoplođene ženske cvjetove i 
to one koji će se ujutro otvoriti, zalijepiti im odmah latice 

ljepljivom papirnatom trakom. Idućeg dana ujutro traka se 
odlijepi otrgne muški cvijet sa dijelom stabljike, skinu mu se 
latice i ogoljelim se prašnikom razmazuje, kao kistom, polen 
preko njuške tučka. Ženski cvijet valja ponovo zalijepiti i 
mora ostati zalijepljen sve dok ne uvene. Često je u džungli 
bundevina lišća teško naći zalijepljene cvjetove pa će 
obilježavanje (npr., kolcem) znatno ubrzati taj, iovako 
vremenski zahtjevan posao. Oplodnja je uspješnija ako za 
jedan ženski potrošimo nekoliko muških cvjetova. Ručno 
oprašene cvjetove jasno obilježimo (zavežemo obojanu vunu ili 
nešto slično što će izdržati nekoliko tjedana vrućine, sunčeva 
svjetla, kiše, insekte... sve dok ne dođe do potpunog zrenja i 
berbe plodova. . 

Genetička se raznolikost postiže ponovo tako da se, po 
mogućnosti, posadi što više biljaka. Šest se smatra apsolutnim 
minimumom, a poželjan je broj između 12-20. 

Plodovi se smiju brati tek kad su: sasvim zreli, a većina ih u 
potpunosti razvije sjemenke 20 dana nakon tehnološkog zrenja 
ploda. Prerano pobrani plodovi daju slabije razvijene i manje 


sjemenke. 


Čišćenje se odvija tako da se plod prereže na pola, a 
sjemenke se ostružu žlicom zajedno s mesom. Meso se 
uklanja odmah mlazom tekuće vode ili se sjemenke ostavljaju 
nekoliko dana u mesu ploda koje fermentira, Na taj se način 
uništavaju neki prenosnici bolesti (vidi Opći dio - Mokra 
obrada). 

Sjeme se suši u tankom sloju, na tvrdoj podlozi, na toplom i 
zračnom i sjenovitom mjestu. 

Sjemenke su dovoljno suhe onda kad pri savijanju lako 
pucaju. Do sljedeće se sjetve čuvaju u čvrsto zatvorenim 
suhim bočicama, na hladnom, tamnom i mračnom prostoru. 








Slika 1. 

Najljepši plodovi krastavaca 
mogu se pustiti da zrju 
odloženi na tlu, u vrtu, 
tako dugo dok plod sasvim 
ne  požuti.  Sočni dijelovi 
pritom = fermentiraju. Na 
kraju se sjemenke izvade, 
osuše i spremaju, preko 
zime, na hladnom, mračnom 
i suhom mjestu. 


Slika 2. 
Muški cvijet bundeve. 

POMOĆNICE - Solanaceae 


Krumpir (Solanum tuberosum) - J - VR (GR) 
Rajčica (Solanum lycopersicum) - J - GR 
Paprika (Capsicum annuum) - J - GR 
Feferoni (Capsicum annuum) - J - GR 


. Povrtnice koje pripadaju ovoj porodici relativno je lako | 


uzgajati u čistoj sorti jer se, u pravilu, oplođuju same. Ali, 
budući da i njihovi cvjetovi privlače neke insekte može doći 
do križanja sa drugim sortama. Zato različite sorte rajčice ne 
valja saditi u neposrednoj blizini, a papriku bi u vrijeme 
cvatnje, bilo dobro izolirati metodom "kaveza". 

Plodovi se beru kad su potpuno zreli. Rajčice podliježu 
mokroj obradi, a sjemenke potpuno zrele paprike i feferona 
ostružu se. 





Budući da rajčica spada među samooplodne vrste povrća i 
početnici u “kućnom sjemenarstvu" mogu s uspjehom uzgajati 
različite sorte. 


DESET ZLATNIH PRAVILA 


1. Sjeme uzimamo sa što je moguće više (najmanje 
8-10) zdravih, vitalnih i za sortu tipičnih biljaka. 


2. Kad god je to moguće plodove ostavljamo da u 
potpunosti dozriju na biljci. 


3. Sjeme sakupljamo po suhom i sunčanom danu. 


4. Ako je sjeme potrebno dosušiti, rasprostiremo ga u 
tankom sloju na toplom, zračnom, ali sjenovitom mjestu. 
(Prikladni su tavanski podovi.) 


5. Pazimo da sjemenke ne budu izložene temperaturi 
višoj od 329C/359C. 


6. Potpuno suho sjeme spremamo u dobro začepljene 
bočice. 


7. Na svaku bočicu napišemo ime biljke i vrijeme 
berbe. ' 


8. Sjeme skladištimo u hladnom i mračnom prostoru i 
na što je moguće ujednačenijoj temperaturi zraka. 


9. Pri sjetvi ne posijemo sve sjeme odjednom. 
Ostavljamo "zlatnu rezervu", u slučaju da sjetva ili 
berba u toj godini ne uspiju. 


10. Sjemenke redovito razmjenjujemo sa susjedima, 
prijateljima, znancima..! 





1 samo 1.800 litara vode... 

U okviru odgojno-obrazovnog projekta Obnova tradicijskoga 
obiteljskog gopspodarstva tijekom jeseni/zime 1995. napisane 
su i otisnute, u izdanju Hrvatskog centra Znanje za okoliš i 
druge brošure, sljedećih naslova: 


+ Jabuka (u povodu Dana jabuke) 
4 Živica ' 
, Neke autohtone pasmine domaćih životinja 
: Starinski voćnjak 
+ Sakupljanje i čuvanje sjemena 
Osnove biopoljoprivrede i biovrta 





Sve se brošure tiskaju na recikliranom papiru. Za reciklirani 
smo se papir odlučili zato što smo uvjereni da su sačuvane 
šume, pitke vode I čist zrak za kvalitetu življenja važniji od 
sjajnog papira... 

Naime: 

Za proizvodnju 1.000 kg recikliranog papira upotrijebljen je, 
umjesto 20 srušenih stabala, samo stari papir, umjesto 7.600 
kWh potrošeno je samo 2.750 kWh struje, a umjesto 440.000 





Tijekom odvijanja projekta surađujemo sa sljedećim stručnim i 
znanstvenim, domaćim i stranim, vladinim i nevladinim 
organizacijama, medijima: 

E.R.D.E., Austrijski institut za primijenjenu ekopedagogiju, 
Graz *** GRAD ZAGREB, Zavod za planiranje razvoja i 
zaštitu čovjekova okoliša *** Gradski sekretarijat za 
obrazovanja, kulturu i znanost, Zagreb *** AGRONOMSKI 
FAKULTET, Zagreb *** BOTANIČKI VRT, Zagreb *** 
ARCHE NOACH, Austrijsko udruženje za zaštitu starih sorata 
biljnih kultura *** ERNTE, Udruženje za bioorgansku 
poljoprivredu, Graz *** HRVATSKI RADIO, Obrazovni 
program... *** VEČERNJI LIST “Vrt? 

Fotografija snimljena u Konjščini; ljeto, 1995. 


STARE SORTE RAJČICE RAZLIKUJU SE 
ZNATNO PO OBLIKU, BOJI, VELIČINI, 

